Mudjer akusadu di tráfiku di droga dipôs di prendedu ku 264 gr di kokaina na ” vagina”
Tribunal di São Vicente fazi julgamentu és tersa fera di cedu di um mudjer di Santo Antão, akusadu di crimi di tráfiku di droga, és prendel na flagranti delitu na europortu Cesária Évora, ku cerka di 264 gramas di kokaina na vagina, undi ki sê bendi é tá tem um ganhu di 1320 contu.
Foi provadu na tribunal ki és mudjer tá viajaba txeu bês entri Brasil ku Cabo Verdi ku ses fidjus . Pelu menus entri 2012 ti 2016 é viaja 4 bês, o ki pá ministériu públiku ku saláriu di 650 reais kê tá ganhaba komu rabidanti ká era suficienti pé viajaba txeu si.
É perguntadu sobri um kuantia di 300 contus na sê conta di julhu ti agostu di 2015 , é afirma mê um depósitu kê fazi di sê cunhadu ki dipôs é entregal.
Di acordu ku ministériu públiku, és arguida kumeti um krimi gravi, krimi di tráfiku di droga di altu risku, u ki tá konstitui prigu pá sosiedadi djá ki ifeitus di droga é mariadu pá sosiedadi.
Pá otu ladu, difesa tá kritika atitudi di ministériu públiku, tá flá na arguida ka podi ser inquadradu nês tipu di krimi, pamodi só é fazel pamodi é staba nu situason di aflison y é ka tá serba txeu benefisiadu, dja ki kem ki tá sirbi di kureiu, normalmenti tá resebi apenas um kumison y kuasi sempri tem alguém trás dês situason, por isu é tá pidi tribunal pá ká bai pá via di tráfiku di altu risku, más sim pá tráfiku simplis.
“Notícias do norte/ DYPK”
kea_Latn kea_Latn kea_Latn kea_Latn kea_Latn kea_Latn por_Latn